**Набавкa столарских радова за потребе Службе за фармацеутску делатност (Апотека) и лабораторијску дијагностику**

|  |
| --- |
| **ИНСТИТУТ ЗА МЕНТАЛНО ЗДРАВЉЕ****Милана Кашанина бр. 3****Број: 3627/1**  |
| **Датум:** | **05.12.2022. године** |  |
|  |  |  |  |
|   |   |   |   |

На основу члана 27. Закона о јавним набавкама („Сл. гласник РС“ бр. 91/2019) и Одлуке о спровођењу поступка набавке на коју се Закон о јавним набавкама не примењује број 3627 од 05.12.2022. године, наручилац објављује:

**ПОЗИВ ЗА ПОДНОШЕЊЕ ПОНУДА**

**Подаци о наручиоцу:**

Институт за ментално здравље, Милана Кашанина бр. 3, Београд (у даљем тексту: Наручилац) позива све заинтересоване привредне субјекте да поднесу своје писмене понуде у складу са приложеном пратећом документацијом, ради закључења уговора о набавци столарских радова за потребе Службе за фармацеутску делатност (Апотека) и лабораторијску дијагностику у Институту, ул. Милана Кашанина бр.3, у складу са чланом 27. Закона о јавним набавкама („Службени гласник РС“бр. 91/19), у ком је предвиђено да се одредбе овог Закона не примењују на набавку добара и услуга чија је процењена вредност мања од 1.000.000,00 динара.

 Интернет адреса наручиоца: https://imh.org.rs/

**Критеријум за доделу уговора**: уговор се додељује економски најповољнијој понуди која се одређује на основу критеријума цене.

**Начин преузимања пратеће документације, односно интернет адреса где је конкурсна документација доступна**:

Конкурсна документација је доступна на интернет страници Наручиоца и иста се може преузети са сајта наручиоца – https://imh.org.rs/

**Начин подношења понуда и рок:**

Понуде се припремају и подносе у складу са позивом и конкурсном документацијом наручиоца.

Понуде се достављају непосредно у писарницу Института или путем поште у затвореној коверти на адресу: Милана Кашанина бр. 3, Београд – за набавку столарских радова за потребе Службе за фармацеутску делатност (Апотека) и лабораторијску дијагностику- НЕ ОТВАРАТИ.

На полеђини коверте навести назив, седиште и телефон.

Понуђач може поднети само једну понуду. Понуђач који је самостално поднео понуду не може истовремено да учествује у заједничкој понуди или као подизвођач, нити може да учествује у више заједничких понуда.

**Рок за достављање понуда:** **19.12.2022. године до 15:00 часова,** без обзира на начин достављања.

Понуде које стигну после наведеног рока сматраће се неблаговременим. Неблаговремене понуде се неће отварати и по окончању поступка отварања биће враћене понуђачу уз повратницу, са назнаком да је иста поднета неблаговремено.

**Место, време и начин отварања понуда**: Јавно отварање понуда спровешће се **19.12.2022. године у 15:00 часова** од стране лица задуженог за спровођење поступка набавке, у просторијама Института за ментално здравље - Управа, конференцијска сала на 1 спрату.

**Услови за учествовање представника понуђача у поступку отварања понуда**: Представници понуђача  дужни су да  пре почетка јавног отварања понуда предају лицима задуженим за спровођење поступка набавке писмено овлашћење за учешће у поступку јавног отварања понуда, које је потписано од стране одговорног  лица понуђача.

**Рок за доношење одлуке о додели уговора**: 24.12.2022. године. Одлука о додели уговора ће бити објављена на интернет страници наручиоца у року од 3 (три) дана од дана доношења.

**Лица за контакт**: Јелена Бркић, jelena.brkic@imh.org.rs